FOTO'S: Paaie in Kaapstad gesluit weens betogings | Netwerk24
Verskeie paaie in Kaapstad was Vrydagoggend vir verkeer gesluit nadat betogers bande aan die brand gesteek en paaie versper het, maar is teen 10:00 weer oopgestel.
Maxine Bezuidenhout, woordvoerder van Kaapstad se verkeersdienste, sê betogings in Mitchell's Plain het tot gevolg gehad dat Jakes Gerwel-rylaan tussen Morgenster en die R300 vir inkomende en uitgaande verkeer gesluit moes word.
Highlandsrylaan van Fulhamweg tot by Jakes Gerwel-rylaan is ook gesluit, so ook Weltevredenweg tussen Varkensvlei en Jakes Gerwel-rylaan.
Kenny Africa, Wes-Kaapse verkeershoof, het bevestig betogers het bande naby die Siqalo- informele nedersetting gebrand.
* Hierdie berig is opgedateer sedert dit aanvanklik gepubliseer is.
Betogers op Jakes Gerwel-rylaan tussen Highlandsweg en die R300. Foto: Jaco Marais
Meer oor: Bande | Bande Brand | Betogings | Brand | Verkeer
Kruising toe weens brandende bande Nuwe besturende direkteur van NB Uitgewers pas aangekondig
Eloise Wessels het vanmiddag (20 Februarie) die eerste vrou geword wat aangestel is as besturende direkteur van NB Uitgewers. Sy was voorheen n uitgewer en sakehoof, en staan sedert 2000 aan hoof van Van Schaik Uitgewers.
Helgaard Raubenheimer, besturende direkteur van NB Uitgewers, tree na meer as 35 jaar in die mediabedryf teen einde Maart 2004 uit. Oor hierdie tydperk het hy verskeie uitvoerende poste in die Via Afrika-groep beklee. Via Afrika Beperk is die houermaatskappy van NB Uitgewers (Edms) Bpk.
Hein Brand, besturende direkteur van Via Afrika, het aangekondig dat Helgaard as hoof van NB Uitgewers opgevolg sal word deur Eloise Wessels. Eloise het al haar merk gemaak as uitgewer en sakehoof, en staan sedert 2000 aan die hoof van Van Schaik Uitgewers.
Eloise se aanstelling lui n nuwe tydperk in die geskiedenis van Via Afrika in. NB Uitgewers, met baie bekende drukmerke soos onder meer Tafelberg, Human & Rousseau, Kwela en Pharos, was nog altyd die hartklop van die groep. Dis goed dat die bestuur daarvan nou aan die sorg van n baie bekwame vrou toevertrou word.
Hein het ook aangekondig dat Helgaard ingestem het om aan te bly as n nie-uitvoerende direkteur (en voorsitter) van NB Uitgewers se direksie, saam met bekende persoonlikhede soos prof Elize Botha en prof Russell Botman. Ons wil graag Helgaard se ondervinding en kundigheid op hierdie manier behou.
Via Afrika is baie ingenome met NB Uitgewers se vordering en prestasie in die jongste verlede, het Hein gesê. NB het uitmuntende boekmense, en ek weet dat die span met Eloise aan die spits sal voortbou op n baie stewige en trotse tradisie.
In sy kommentaar het Helgaard gesê dat NB ná n paar moeilike jare nou weer op stewige grond is. Die span is ook gereed om saam met Eloise by wyse van spreke te gaan leeus jag.
Eloise het gesê Dit is n wonderlike geleentheid om my voorliefdes vir taal, goeie stories en mooi boeke met die opwinding van die sakewêreld te kombineer, binne die uitdagings van die Suid-Afrikaanse konteks. Ek sien baie daarna uit om met die NB-span saam te werk om die uitgewery se prestasies en trotse geskiedenis voort te sit en uit te bou.
Via Afrika huisves al Naspers se boek-, private onderwys (insluitend Educor) en ander verwante bedrywighede en het vroeër bekend gestaan as Nasboek.